Държавен вестник, бр. 10, 2021 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  10
такава се търси възможност и се изготвя 
предложение за построяване на нов репер в 
съответствие с чл. 5.
(3) Проверява се достъпността на репера. 
Препоръчително е осъществяване на кон-
такт със собствениците или ползвателите на 
имотите с цел получаване на разрешение за 
използване на нивелачните знаци и условията 
за достъп до тях. Проучва се вероятността 
реперите да бъдат засегнати от бъдещи дей-
ности, които биха възпрепятствали достъпа.
(4) Всички открити нивелачни репери се 
оценяват по тяхната надеждност. Лицата по 
чл. 28, ал. 1 установяват наличието на факто-
ри, които биха могли да предизвикат промяна 
в положението на репера, и въз основа на 
анализ на тези фактори дават заключение за 
неговата надеждност или съответно предло-
жение за изместване.
Чл. 30. По устойчивост реперите се разде-
лят на две групи:
1. устойчиви – без видими нарушения и 
стабилизирани на благоприятни за стабил-
ността им места;
2. неустойчиви – репери с видими значи-
телни повреди и деформации, както и стаби-
лизирани на неподходящи места.
Чл. 31. Реперите се считат за неустойчиви 
в случаите, когато:
1. при проверката им се открият видими 
повреди и несъответствие на конструкцията 
със съвременните изисквания;
2. се забелязват карстови явления, свлачи-
ща и други процеси, влияещи на стабилността 
на тяхното положение;
3. са стабилизирани в постройки и съо-
ръжения, подлежащи на разрушаване или 
подложени на силни деформации;
4. се забелязват нарушения на позицията 
на знака (нестабилност или побитости на 
повърхността му);
5. са стабилизирани в основите на сгради 
със значително овлажняване на почвата около 
сградата.
Чл. 32. Нивелачните репери, класифицира-
ни като неустойчиви, отпадат от нивелачната 
линия и физически се премахват. Вместо тях 
на подходящи места се стабилизират нови.
Чл. 33. Нивелачни репери, класифицирани 
като устойчиви, се привеждат в състояние за 
безпрепятствено извършване на нивелацията. 
Препоръчва се маркиране на реперите по 
подходящ начин с цел улесняване намирането 
им от екипа, извършващ нивелацията.
Чл. 34. Резултатите от теренното проучване 
се оформят в таблица съгласно приложение 
№ 7.
Раздел II
Избор на места и номериране на реперите 
Чл. 35. (1) Изборът на места за репери се 
извършва от лицата по чл. 28, ал. 1, имащи 
опит и в стабилизиране на геодезически знаци.
(2) Унищожените нивелачни репери се 
заменят с нови, като при избора на местата 
им се съблюдават както изискванията по 
чл. 5, така и:
1. максимално запазване на съществува-
щото нивелачно трасе;
2. гарантиране на стабилност, надеждност 
и достъпност на бъдещия репер;
3. между реперите по трасето на нивелач-
ната линия да няма значителни превишения 
и непреодолими препятствия;
4. да се осигуряват едни и същи условия 
за нивелиране по отношение на околната 
среда на всяко нивелачно разстояние, т.е. 
нивелачните разстояния по възможност да 
преминават изцяло през гора, през населени 
места, през открити площи и др.
(3) Ако при проверката на съществуващи-
те репери по трасето на нивелачната линия 
се окаже, че те не отговарят на условията 
по ал. 2, се търсят възможности за стабили-
зиране на нови репери.
(4) По изключение в населени места меж-
динните репери могат да се избират в цокли 
на масивни сгради и съоръжения със здрави 
основи и построени най-малко преди 5 – 7 
години, като се спазват следните условия:
1. местата на реперите да позволяват поста-
вяне на лата във вертикално положение, т.е. 
да не пречат стрехи, корнизи, парапети и др.;
2. цоклите на постройките и съоръженията 
да бъдат от стоманобетон, каменна зидария 
с циментов или варово-циментов разтвор.
(5) Да се избягва поставяне на репери 
в обхвата на пътните платна, настилката, 
банкетите и окопите, в ограничителната или 
зелената ивица.
(6) Не се допуска поставяне на репери:
1. в насипи на пътища, силно наклонени 
скатове, свличащи се терени и др.;
2. на места, застрашени от земно-изкопни 
работи, обработка на почвата, строителни 
мероприятия, кариери за пясък, чакъл и др.;
3. в зоната на влияние на корените на 
дърветата;
4. в сервитутна зона на подземните проводи 
и съоръжения;
5. на сгради в строеж, в основи на стълбове 
за високо напрежение, в цокли на трансфор-
матори и на хидротехнически съоръжения с 
плитки основи;
6. в постройки и съоръжения, които вслед-
ствие тежестни натоварвания могат да проме-
нят височинното си положение (водни кули,